Diari Oficial de la Generalitat Valenciana


Sumari del DOGV 5494, del 20-04-2007 (2007/4747)

Informació publica de la proposta del PAI per al desenvolupament de la unitat d'execució de sòl urbanitzable amb ordenació detallada, sector A (I-A), de Benifairó de la Valldigna.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5494

Data del DOGV
:   20-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4747


Data del document
:   20-03-2007

Organisme emissor
:   Agrupació d'Interés Urbanístic Industrial Benifairo

Tipus de document
:   Informació Pública

L'Agrupació d'Interés Urbanístic Industrial Benifairó, amb domicili a efectes de notificacions a l'avinguda de la Valldigna, 81, de Tavernes de la Valldigna, 46806, i CIF 51270790-Q, tenint en compte que l'Ajuntament de Benifairó de la Valldigna va acordar, en sessió plenària de data 9 de gener de 2006, l'aprovació de les bases generals per a la gestió indirecta de programes d'actuació integrada al municipi de Benifairó de la Valldigna, publicades en el Butlletí Oficial de la Província de València número 146, de 21 de juny de 2006, i que, així mateix, el 17 de juliol de 2006 el Ple de la corporació va aprovar la gestió indirecta de la unitat d'execució de sòl urbanitzable amb ordenació detallada, sector industrial A del PGOU de Benifairó de la Valldigna, així com les bases particulars que regiran l'adjudicació, i publicat en data 26 de febrer de 2007, en el Diari Oficial de la Comunitat Valenciana número 5.458, l'anunci d'obertura del procediment de selecció de l'alternativa tècnica i adjudicació de la condició d'agent urbanitzador del sector de sòl urbanitzable amb ordenació detallada sector industrial A, formularà proposta de programa d'actuació integrada l'objecte del qual serà el desenvolupament i la urbanització del sector industrial A, del Pla General d'Ordenació Urbana de Benifairó de la Valldigna.  
L'alternativa tècnica està composta per memòria identificativa del document de planejament vigent, objecte de desenvolupament, així com projecte d'urbanització. D'acord amb el que disposa l'article 134 de la Llei 16/2005, 30 de desembre, de la Generalitat, Urbanística Valenciana, se sotmet a informació pública la dita alternativa, pel termini d'un mes, per mitjà de publicació en el Diari Oficial de la Comunitat Valenciana i un diari no oficial d'àmplia difusió; es fa constar que la dita alternativa ha quedat protocol·litzada, en data 20 de març de 2007, per mitjà d'acta autoritzada per la Notaria de Mª Elena Sánchez a Simat de la Valldigna, carrer de la Font Menor, número 2, i serà depositada una còpia de la documentació a l'Ajuntament de Benifairó de la Valldigna.  
Durant l'indicat termini d'un mes, podrà consultar-se tota la documentació, tant a l'ajuntament esmentat, a fi d'examinar-la i presentar-hi al·legacions, com a la notaria abans citada, en horari de 10.00 a 13.00 hores, on es podrà obtindre còpia de l'acta notarial o sol·licitar-ne l'exhibició i/o formular les al·legacions que es consideren oportunes.  
Amb anterioritat a la publicació del present anunci i en compliment del que establix l'article 134.4 de la LUV, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada. Sense perjudici d'això, este anunci es publica perquè a més valga d'avís a tots aquells propietaris desconeguts o titulars cadastrals la direcció dels quals no constara o constara de forma errònia en el cadastre, de conformitat amb el que disposa l'article 58 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú; este anunci ha de tindre la consideració d'edicte.  
Benifairó de la Valldigna, 20 de març de 2007.- En representació de l'AIU Industrial Benifairó: José María Solanes Pons.